અમદાવાદ મ્યુનિ.એ નવો કોમન જીડીસીઆર ૧લી નવેમ્બરથી લાગુ પાડી દીધો છે. શહેરની કેટલીય ઇમારતોના પ્લાન રિવાઇઝડ કરવા માટેની અરજીમાં વધારો થઇ ગયો છે. સુત્રો ઉદાહરણ આપતાં જણાવે છે કે, જુના જીડીસીઆરમાં હોલો પ્લીન્થની ત્રણ મીટરની ઊંચાઇ કુલ ઇમારતની ઊંચાઇમાં ગણાતી હતી. નવ મીટરની પહોળાઇના રોડ ઉપર પહેલા હોલો પ્લીન્થ સાથે ચાર માળની ઊંચાઇની ઇમારત મંજૂર થતી હતી પણ હવે નવા કોમન જીડીસીઆર પ્રમાણે હોલો પ્લીન્થની હાઇટ કમી કરી દેવાઇ છે એ નવ મીટરના રોડ ઉપર ચાર માળની ઇમારત મંજૂર થતી હતી જેની અંદર હવે એક વધારાનો માળ ખેંચી શકાય છે. આમ હોલો પ્લીન્થ સાથે પાંચ માળની ઇમારતને મંજુરી મળી શકે તેમ છે.